### Beslutning

Anbefales.

Daniel Kristiansen (Frit Borgerligt Fællesskab) stemmer imod.

### Sagsfremstilling

## Resume og sagens baggrund

På Teknik- og Miljøudvalgets møde den 8. august 2024 orienterede administrationen om sagen. Kalundborg Kommune har fået midler fra Vejdirektoratets "Pulje til offentlig opladning for elcykler" til at etablere fire cykeloverdækninger med opladningsmulighed for elcykler. Bedre cykelfaciliteter støtter Udviklingsstrategiens mål om at få flere til at vælge cyklen samt Infrastrukturplanen for Kalundborg By og [adresse] arbejde med DK2020 og den grønne omstilling, hvor vi ønsker at fremme sundhed og bæredygtighed ved at fremme grøn mobilitet.

## Indstillinger

Direktøren indstiller, at puljemidlerne accepteres, og de afledte driftsudgifter tilføjes i det administrative budget fra året efter ibrugtagning.

## Behandling

Teknik- og Miljøudvalget, Økonomiudvalget og Kommunalbestyrelsen.

## Sagsfremstilling

Ifølge Kalundborg Kommunes Udviklingsstrategi vil vi udvikle en bæredygtig infrastruktur, som understøtter erhvervsudvikling og bosætning. Vi skal skabe rammer, der motiverer og inspirerer borgerne til at træffe det sunde valg, og få flere til at vælge cyklen som dagligt transportmiddel. At flere vælger at gå eller cykle giver samtidig mere byliv, der igen smitter positivt af på handelsliv, studiemiljø og bosætning.

Opsætning af overdækkede cykelparkeringer med lademulighed for elcykler forbedrer Gunhild Schultz og støtter Kalundborg Kommunes arbejde med at reducere trængsel på vejene, forbedre sundheden, fremme cyklisme og turisme og opfylde målene i klimahandlingsplanen om at støtte bæredygtig transport. Ønsket om bedre cykelfaciliteter fremgår ligeledes af Infrastrukturplan for Kalundborg By, [adresse] nr. 13 (Vedhæftes som Bilag 1).

Forbedring af cykelfaciliteter i kommunens bymidter, så flere finder det attraktivt at cykle, er samtidig en nyttig brik i forbedring af parkeringskapaciteten, idet cykler optager væsentlig mindre plads til parkering (cirka syv cykler pr. parkeringsplads). Således giver attraktiv cykelparkering også fordele for bilisterne, der får mere ledig plads på parkeringspladserne.

Pulje til offentlig opladning af elcykler:

Kalundborg Kommune har søgt Vejdirektoratets "Pulje til offentlig opladning for elcykler" og har fået tilsagn til at etablere faciliteter med overdækning, fastlåsning og opladning af elcykler. Tilskuddet på 480.000 kr. dækker etableringsprisen 100 %. Faciliteterne kan bruges af alle typer cykler. Cykelstativerne er markedets mest tyverisikre, da cyklen fastlåses til stativerne ved brug af app eller NFC-kort, eksempelvis rejsekort. Der er samtidig mulighed for at lade sin cykel samt opbevare cykelhjelm og lignende mindre genstande. Systemet vil også kunne benyttes til eksempelvis udlån af bycykler.

Ifølge Vejdirektoratets analyser oplader de fleste deres elcykel hjemme. Det primære behov for ladestandere er derfor ved turistattraktioner, længere cykelruter og knudepunkter for ind-pendlere, hvor man kan have en cykel stående. Der er allerede opstillet ladestandere i [adresse] og ved [adresse] i forbindelse med cykelruten Istidsruten.

Cykelfaciliteterne opstilles på fire lokaliteter:

1. Kalundborghallerne på Einar Knudsen, overfor gymnasiet
2. [adresse] på [adresse]ved gågaden
3. [adresse]Kalundborg Station
4. Station Øst - Biotekbyen.

Evaluering:

Cykelfaciliteterne placeres i Kalundborg langs strækningen fra [adresse] til [adresse] og Station Øst. Denne strækning indgår samtidig som teststrækning i Interreg-projektet BATS, hvor der foregår en intensiv monitering og evaluering af de opstillede elementers effekt ved hjælp af brugerundersøgelser. Der foretages en samlet evaluering af forbedringerne af cykelfaciliteter ved afslutningen af BATS-projektet ultimo 2026. Dette giver mulighed for at evaluere brugen af stationerne og den faktuelle driftspris. Hvis eksempelvis ladefunktionen ikke anvendes væsentligt, men behovet for sikker aflåsning eller overdækket cykelparkering viser sig populært, vil dette kunne afdækkes i evalueringen. På den baggrund kan der tages stilling til justeringer - eksempelvis til en brugerbetalt ladeløsning - og behov for eventuel yderligere udbredelse kan vurderes. Hvis initiativet viser sig at være en succes, kan det overvejes at ansøge eventuelle fremtidige puljer og udvide faciliteterne til andre relevante lokaliteter.

Drift og vedligeholdelse:

Kalundborg Kommune har opgaven med drift og vedligeholdelse af de etablerede anlæg efter ibrugtagning. Der estimeres en udgift til el, service og vedligeholdelse på i alt 60.000 kr. pr. år. Afledt drift er estimeret ud fra følgende:

* Hver lader bruges fuldt fire timer dagligt
* Serviceabonnementet sikrer kontinuerlig drift
* Ren- og vedligeholdelsesniveauet i cykeloverdækningerne er højt.

 Den faktuelle pris vil være afhængig af elpris og ladernes benyttelsesgrad.

## Økonomiske konsekvenser

Alle anlægsudgifter til projektet er bevilget gennem Vejdirektoratets "Pulje til offentlig opladning for elcykler".

Kalundborg Kommune har efterfølgende ansvaret for drift og vedligeholdelse. Der forventes årlige udgifter hertil på 60.000 kr.

De afledte driftsudgifter tilføjes i det administrative budget fra året efter ibrugtagning.

[adresse] bemærkninger er indarbejdet i sagen.